ส่วนที่ 2

  9. การจัดการ

9.1 โครงสร้างการจัดการ

  โครงสร้างการจัดการของบริษัท ประกอบด้วย คณะกรรมการบริษัท คณะกรรมการตรวจสอบ
  คณะจัดการ(คณะกรรมการบริหาร) และคณะผู้บริหาร โดยรายละเอียดปรากฏตามแผนภาพต่อไปนี้

  *
  การบริหารงานของคณะกรรมการมีทั้งการบริหารผ่านคณะจัดการและมอบอำนาจโดยตรงไปยังกรรมการผู้จัดการใหญ่

  รายชื่อและตำแหน่งของผู้บริหารหรือผู้มีอำนาจควบคุมบริษัท ณ วันที่ 31 ธันวาคม 2546

(1) คณะกรรมการ

  1. นายสวัสดิ์ หอรุ่งเรือง ประธานกรรมการ

  2. นายวิรัช กฤตผล รองประธานกรรมการ

  3. นายชลาลักษณ์ บุนนาค กรรมการ

  4. นายขจรเดช แสงสุพรรณ กรรมการ

  5. นายชุมพล ดอนสกุล กรรมการ

  6. นางสาวปัทมา หอรุ่งเรือง กรรมการ

  7. นายธราธร เปรมสุนทร กรรมการ

  8. นายเกรียง เกียรติเฟื่องฟู กรรมการอิสระ *

  9. ผศ. รวีวัลย์ ภิยโยพนากุล กรรมการอิสระ *

  10. นายมาริษ สมารัมภ์ กรรมการอิสระ *

  11. นายสันติ ชาญกลราวี กรรมการผู้จัดการใหญ่

  หมายเหตุ : * กรรมการซึ่งเป็นบุคคลภายนอก

  นายวรพล เจนนภา ดำรงตำแหน่งเลขานุการคณะกรรมการ

กรรมการที่มีอำนาจลงนามผูกพันบริษัทและวิธีการลงนามผูกพันบริษัท

  นายวิรัช กฤตผล ประธานคณะจัดการ และนายสันติ ชาญกลราวี กรรมการผู้จัดการใหญ่
  ลงลายมือชื่อร่วมกันและประทับตราสำคัญของบริษัท หรือนายวิรัช กฤตผล ประธานคณะจัดการ
  หรือนายสันติ ชาญกลราวี กรรมการผู้จัดการใหญ่ ลงลายมือชื่อร่วมกับนายสวัสดิ์ หอรุ่งเรือง
  หรือนางสาวปัทมา หอรุ่งเรือง หรือนายชลาลักษณ์ บุนนาค หรือนายขจรเดช แสงสุพรรณ
  หรือนายชุมพล ดอนสกุล หรือนายธราธร เปรมสุนทร
  รวมเป็นสองคนและประทับตราสำคัญของบริษัท

  (2) คณะกรรมการตรวจสอบ

  1. นายเกรียง เกียรติเฟื่องฟู ประธานกรรมการตรวจสอบ

  2. ผศ. รวีวัลย์ ภิยโยพนากุล กรรมการตรวจสอบ

  3. นายมาริษ สมารัมภ์ กรรมการตรวจสอบ

นายสิทธิชัย จันทราวดี ดำรงตำแหน่ง เลขานุการคณะกรรมการตรวจสอบ

(3) คณะจัดการ (คณะกรรมการบริหาร)

1. นายวิรัช กฤตผล ประธานคณะจัดการ

2. นายชลาลักษณ์ บุนนาค กรรมการบริหาร

3. นางสาวปัทมา หอรุ่งเรือง กรรมการบริหาร

4. นายสันติ กิตติโฆษน์ กรรมการบริหาร

5. นายสันติ ชาญกลราวี กรรมการผู้จัดการใหญ่

(4) คณะผู้บริหาร

1. นายสันติ ชาญกลราวี กรรมการผู้จัดการใหญ่

2. นายปิยะรัตน์ วัชรโยธิน ผู้ช่วยผู้จัดการใหญ่ - สายการตลาด

3. นางศรีไทย เหมโสรัจ ผู้ช่วยผู้จัดการใหญ่ - สายบริหาร

    รายละเอียดข้อมูลเกี่ยวกับประวัติกรรมการและผู้บริหารตาม (1) – (4) และบริษัทย่อย
    ปรากฏตามเอกสารแนบ 1

ขอบเขตอำนาจหน้าที่ของคณะกรรมการ

    คณะกรรมการมีอำนาจและหน้าที่ในการจัดการบริษัทให้เป็นไปตามวัตถุประสงค์ ข้อบังคับ
    และมติของที่ประชุมผู้ถือหุ้น

    ทั้งนี้ คณะกรรมการไม่สามารถอนุมัติหรือพิจารณากำหนดเป็นประการใดๆ เว้นแต่ได้รับความ
    เห็นชอบด้วยคะแนนเสียงไม่น้อยกว่าร้อยละ 50
    ของคะแนนเสียงกรรมการที่เข้าร่วมประชุมคณะกรรมการบริษัท ในเรื่องดังต่อไปนี้

1.  การกู้ยืมในวงเงินเกินห้าสิบล้านบาทที่ไม่ได้อยู่ในงบประมาณประจำปีของกลุ่มบริษัท

2.  การให้กู้หรือให้หลักประกัน การชดใช้ค่าเสียหาย การค้ำประกัน
    หนังสือรับรองการให้การสนับสนุน หรือคำมั่นในลักษณะที่คล้ายคลึงกัน แก่บุคคลใด ๆ
    เว้นแต่ตามที่อนุญาตในสัญญาหลักในการปรับโครงสร้างหนี้
    หรือตามที่กำหนดในแผนฟื้นฟูกิจการของ NTS

3.  การลงทุนใด ๆ ในวงเงินเกินห้าสิบล้านบาทที่ไม่ได้อยู่ในงบประมาณประจำปีของกลุ่มบริษัท

4.  การขาย โอน หรือให้อนุญาตใด ๆ ที่มีมูลค่าทางบัญชีเกินห้าสิบล้านบาท
    ซึ่งไม่ได้อยู่ในงบประมาณประจำปีของกลุ่มบริษัท

5.  การให้ความเห็นชอบและการแก้ไขงบประมาณประจำปีของกลุ่มบริษัท

6.  ธุรกรรมใดๆ กับบุคคลที่เกี่ยวข้องกัน ซึ่งมิได้เป็นการประกอบกิจการตามปกติ

7.  การเปลี่ยนแปลงนโยบายทางการบัญชี การอนุมัติงบการเงินประจำปีรวม
    งบการเงินประจำปีเดี่ยว และงบการเงินรายไตรมาสของกลุ่มบริษัท

8.  การเปลี่ยนแปลงที่เกี่ยวข้องกับการประกอบธุรกิจ หรือเลิกประกอบธุรกิจใด ๆ ของกลุ่มบริษัท

  คณะกรรมการอาจแต่งตั้งบุคคลอื่นใดให้ดำเนินกิจการของบริษัท
  ภายใต้การควบคุมของคณะกรรมการ หรืออาจมอบอำนาจเพื่อให้บุคคลดังกล่าว
  มีอำนาจตามที่คณะกรรมการเห็นสมควร และภายในระยะเวลาที่คณะกรรมการเห็นสมควร
  ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้นๆได้

  ทั้งนี้ คณะกรรมการบริษัทอาจมอบหมายให้คณะจัดการ (คณะกรรมการบริหาร) หรือกรรมการ
  ผู้จัดการใหญ่มีอำนาจหน้าที่ในการปฏิบัติงานต่างๆ
  ซึ่งในกรณีที่มีการอนุมัติการดำเนินธุรกิจในเรื่องต่าง ๆ
  จะต้องอยู่ภายในวงเงินที่คณะกรรมการกำหนด
  โดยการมอบอำนาจนั้นต้องไม่มีลักษณะเป็นการมอบอำนาจหน้าที่ทำให้คณะจัดการ
  (คณะกรรมการบริหาร)
  และกรรมการผู้จัดการใหญ่สามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้ส่วนเสีย หรือมีความขัดแย้งทาง ผลประโยชน์อื่นใดกับบริษัทและบริษัทย่อย
  (ตามข้อบังคับของบริษัทฯ และตามที่สำนักงาน ก.ล.ต. ประกาศกำหนด)
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้
  ซึ่งเป็นธุรกรรมตามปกติของบริษัท เช่น การซื้อวัตถุดิบและรายการค้า กับบริษัทที่เกี่ยวข้อง

ขอบเขตอำนาจหน้าที่ของคณะจัดการ (คณะกรรมการบริหาร)

  คณะจัดการ (คณะกรรมการบริหาร)
  มีอำนาจหน้าที่ควบคุมดูแลกิจการบริษัทตามที่คณะกรรมการมอบหมายดังต่อไปนี้

  1. กำหนดนโยบาย กลยุทธ์ โครงสร้างการบริหารงาน และอำนาจการบริหารต่างๆ ของบริษัท
  ให้สอดคล้องและสนับสนุนต่อสภาพเศรษฐกิจ เพื่อเสนอต่อคณะกรรมการบริษัท

  2. พิจารณาให้ความเห็นต่อแผนการดำเนินธุรกิจ
  และการจัดสรรงบประมาณประจำปีตามที่ฝ่ายบริหารเสนอมา
  เพื่อเสนอต่อคณะกรรมการบริษัทต่อไป

  3. กำกับ ดูแล ติดตามผลการดำเนินงานของบริษัทให้เป็นไปอย่างมีประสิทธิภาพ
  และเหมาะสมกับภาวะของธุรกิจ
  เพื่อประโยชน์ต่อการบริหารกิจการและดำเนินงานของบริษัทให้บรรลุวัตถุประสงค์ตามนโยบายและแผนธุรกิจที่คณะกรรมการบริษัทกำหนดไว้

  4. ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

  ทั้งนี้ คณะจัดการ (คณะกรรมการบริหาร) อาจมอบอำนาจหน้าที่ให้พนักงานระดับบริหารของบริษัท
  มีอำนาจกระทำการในเรื่องใดเรื่องหนึ่งหรือหลายเรื่อง
  ตามที่คณะกรรมการบริหารพิจารณาเห็นสมควรได้

  ขอบเขตอำนาจหน้าที่ของคณะกรรมการตรวจสอบ

  คณะกรรมการตรวจสอบมีอำนาจหน้าที่ดังต่อไปนี้

1.  กำกับดูแล สอบทาน
    ให้มีระบบรายงานทางการเงินตามมาตรฐานการบัญชีที่กำหนดโดยกฎหมายอย่างโปร่งใสถูกต้องและเพียงพอ

2.  ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

3.  สอบทานให้บริษัทมีระบบการควบคุมภายใน
    และการตรวจสอบภายในที่เหมาะสมและมีประสิทธิผล

4.  สอบทานระบบการบริหารความเสี่ยงขององค์กร

5.  สอบทานให้บริษัทปฏิบัติตามกฎหมายว่าด้วยหลักทรัพย์ และตลาดหลักทรัพย์ และกฎหมายอื่น ๆ
    ที่เกี่ยวข้องกับธุรกิจของบริษัท

6.  สอบทานระบบการตรวจสอบการทุจริตภายในองค์กร

7.  สอบทานระบบการควบคุมภายใน แผนงาน และแนวทางตรวจสอบ
    รวมทั้งการประเมินผลการตรวจสอบ การดำเนินงานด้านต่างๆ ของ บริษัท
    ตามหลักวิธีการและมาตรฐานที่ยอมรับโดยทั่วไป

8.  สอบทานความถูกต้องและประสิทธิผลของระบบเทคโนโลยีสารสนเทศที่เกี่ยวข้องกับการควบคุมภายใน
    รายงานการเงิน การบริหารความเสี่ยงและเสนอแนะการปรับปรุงให้ทันสมัยอยู่เสมอ

9.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

10. กำกับดูแล สอบทาน
    และให้ความเห็นในการปฏิบัติงานของสำนักงานตรวจสอบภายในและประสานงานกับผู้สอบบัญชี

11. จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ใน
    รายงานประจำปีของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

12. พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

13. แต่งตั้ง ถอดถอน โยกย้าย หรือเลิกจ้างผู้อำนวยการสำนักงานตรวจสอบภายใน (ถ้ามี)
    หรือการว่าจ้าง การเปลี่ยนแปลงการว่าจ้างสำนักงานตรวจสอบภายในอื่นๆ

14. พิจารณางบประมาณและกำลังพลของสำนักงานตรวจสอบภายใน (ถ้ามี) หรือ
    งบประมาณการว่าจ้างสำนักงานตรวจสอบภายในอื่น

15. ปฏิบัติการอื่นใดตามที่กฎหมายกำหนดหรือคณะกรรมการของบริษัทจะมอบหมาย

ขอบเขตอำนาจหน้าที่ของคณะผู้บริหาร

  คณะผู้บริหารระดับสูงของบริษัท มีจำนวน 3 ท่าน ประกอบด้วยผู้บริหาร คือ
  กรรมการผู้จัดการใหญ่ ผู้ช่วยผู้จัดการใหญ่ - สายการตลาด และผู้ช่วยผู้จัดการใหญ่ -
  สายบริหาร ซึ่งรายงานตรงต่อกรรมการผู้จัดการใหญ่

  กรรมการผู้จัดการใหญ่มีอำนาจหน้าที่ ดูแล บริหาร ดำเนินงาน
  และปฏิบัติงานประจำตามปกติธุรกิจเพื่อประโยชน์ของบริษัท
  ภายใต้ขอบเขตแห่งอำนาจหน้าที่ที่คณะกรรมการกำหนดดังต่อไปนี้

1.  ดูแล บริหาร ดำเนินงาน
    และปฏิบัติงานประจำตามปกติธุรกิจเพื่อประโยชน์ของบริษัทให้เป็นไปตามวัตถุประสงค์และข้อบังคับบริษัท
    ตลอดจนระเบียบ มติ นโยบาย แผนงาน และงบประมาณที่กำหนดและอนุมัติ
    โดยที่ประชุมคณะกรรมการ
    ภายใต้กรอบของกฎหมายที่เกี่ยวข้องและขอบเขตอำนาจที่คณะกรรมการกำหนด

2.  จัดทำแผนการดำเนินธุรกิจ และงบประมาณประจำปี
    ให้เป็นไปตามนโยบายของคณะกรรมการบริษัท เพื่อนำเสนอต่อคณะจัดการ
    (คณะกรรมการบริหาร) และคณะกรรมการบริษัท

3.  พิจารณากลั่นกรองข้อมูลและข้อเท็จจริง
    ในเรื่องที่เกี่ยวข้องกับการดำเนินธุรกิจก่อนที่จะนำเสนอต่อคณะจัดการ (คณะกรรมการบริหาร)
    และคณะกรรมการบริษัท

4.  มีอำนาจในการอนุมัติการดำเนินธุรกิจปกติในเรื่องต่าง ๆ อาทิเช่น การจัดซื้อวัตถุดิบ
    ค่าใช้จ่ายดำเนินงาน ค่าใช้จ่ายในการขายและบริหาร และรายจ่ายลงทุน
    ภายในวงเงินที่คณะกรรมการกำหนด

5.  ดำเนินการอื่นๆ ตามที่คณะกรรมการบริษัทมอบหมายเป็นคราว ๆ ไป

9.2 การสรรหาคณะกรรมการ คณะจัดการ (คณะกรรมการบริหาร) คณะกรรมการตรวจสอบ
และคณะ ผู้บริหาร

  คณะกรรมการบริษัท

  การสรรหากรรมการของบริษัท มิได้ผ่านการกลั่นกรองโดยคณะกรรมการสรรหา (Nominating
  Committee) แต่ให้ที่ประชุมผู้ถือหุ้นเลือกตั้งกรรมการบริษัท
  โดยให้เป็นไปตามหลักเกณฑ์และวิธีการตามข้อบังคับของบริษัท กล่าวคือ

(1) ผู้ถือหุ้นมีคะแนนเสียงเท่ากับ 1 หุ้นต่อ 1 เสียงตามจำนวนหุ้นที่ตนถือ

(2) ในการเลือกตั้งกรรมการบริษัท วิธีการออกเสียงลงคะแนน
    อาจใช้การลงคะแนนเสียงให้แก่ผู้ได้รับการเสนอชื่อเป็นรายบุคคล
    หรือหลายคนในคราวเดียวกัน แล้วแต่ที่ประชุมผู้ถือหุ้นจะเห็นสมควร
    แต่ในการออกเสียงลงคะแนนหรือมีมติใดๆ
    ผู้ถือหุ้นแต่ละคนจะใช้สิทธิตามคะแนนเสียงที่มีอยู่ทั้งหมดตาม (ก)
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    (ค) การออกเสียงลงคะแนน
    เพื่อการเลือกตั้งกรรมการจะต้องเป็นไปตามคะแนนเสียงส่วนใหญ่

    หากมีคะแนนเสียงเท่ากัน ให้ผู้ที่เป็นประธานที่ประชุมมีเสียงชี้ขาดเพิ่มขึ้นอีกหนึ่งเสียง

  โดยกรรมการแต่ละท่านจะมีวาระการดำรงตำแหน่งสามปี ทั้งนี้
  ในการประชุมผู้ถือหุ้นสามัญประจำปีทุกครั้งให้กรรมการหนึ่งในสามของจำนวนคณะกรรมการขณะนั้นพ้นจากตำแหน่ง
  ถ้าจำนวนกรรมการที่จะพ้นจากตำแหน่งไม่อาจแบ่งออกได้พอดีหนึ่งในสาม
  ก็ให้ใช้จำนวนที่ใกล้เคียงกันกับหนึ่งในสาม
  โดยที่กรรมการที่พ้นจากตำแหน่งอาจได้รับเลือกให้กลับเข้ามารับตำแหน่งอีกก็ได้

  คณะจัดการ (คณะกรรมการบริหาร)

  คณะกรรมการอาจแต่งตั้งกรรมการหรือบุคคลอื่นใดไม่เกินจำนวน 5 ท่านให้เป็นคณะจัดการ
  (คณะกรรมการบริหาร)

  คณะกรรมการตรวจสอบ

  กรรมการตรวจสอบมีจำนวน 3 ท่าน จากการเลือกตั้งโดยที่ประชุมผู้ถือหุ้น
  ซึ่งกรรมการตรวจสอบทุกท่านต้องมีคุณสมบัติและไม่มีลักษณะต้องห้ามตามที่กำหนดไว้โดยพระราชบัญญัติหลักทรัพย์และตลาดหลักทรัพย์
  พ.ศ. 2535

  คณะผู้บริหาร

  การสรรหาผู้บริหารของบริษัทเป็นไปตามนโยบายของคณะกรรมการบริษัท

9.3 ค่าตอบแทนคณะกรรมการและผู้บริหาร

(1) ค่าตอบแทนที่เป็นตัวเงิน

  ค่าตอบแทนรวมสำหรับคณะกรรมการและคณะผู้บริหารของบริษัท ซึ่งเป็นผลตอบแทนในรูปตัวเงิน
  ประจำปี 2546 นับตั้งแต่วันที่ 1 มกราคม 2546 จนถึงวันที่ 31 ธันวาคม 2546 และประจำปี
  2545 นับตั้งแต่วันจัดตั้งบริษัทจนถึงวันที่ 31 ธันวาคม 2545 สามารถแสดงได้ดังนี้

  ค่าตอบแทนรวมคณะกรรมการบริษัท

  -------------------- ---------- ------------------- ---------------------
  ค่าตอบแทน                        งวดสิ้นสุดปี 2545*      งวดสิ้นสุดปี 2546

                       จำนวนราย   12 ก.ค. 2545 - 31   1 ม.ค. 2546 - 31 ธ.ค.
                                  ธ.ค. 2545           2546

  ที่เป็นตัวเงิน                       รวมค่าตอบแทน (บาท)   รวมค่าตอบแทน (บาท)

  ค่าตอบแทนรวม          12**       1,649,047.97        3,670,684.93
  -------------------- ---------- ------------------- ---------------------

*ค่าตอบแทนรวมงวดสิ้นสุดปี 2545 ของคณะกรรมการบริษัท จ่ายจริงในปี 2546

**รวมนายปราโมทย์ เตชะสุพัฒน์กุล ซึ่งดำรงตำแหน่งกรรมการถึงวันที่ 8 เมษายน 2546

ค่าตอบแทนรวมคณะจัดการและผู้บริหาร

  -------------------- ---------- ------------------- ---------------------
  ค่าตอบแทน                        งวดสิ้นสุดปี 2545*      งวดสิ้นสุดปี 2546

                       จำนวนราย   12 ก.ค. 2545 - 31   1 ม.ค. 2546 - 31 ธ.ค.
                                  ธ.ค. 2545           2546

  ที่เป็นตัวเงิน                       รวมค่าตอบแทน (บาท)   รวมค่าตอบแทน (บาท)

  เงินเดือนรวม           10         882,750.00          18,078,300.00

  โบนัสรวม                         310,958.33          7,692,500.00

  เบี้ยประชุม                        -                   160,000.00

  รวม                  10         1,193,708.33        25,930,800.00
  -------------------- ---------- ------------------- ---------------------

  *คำนวณค่าตอบแทนให้ตั้งแต่วันที่ปฏิบัติหน้าที่จริงภายหลังการควบรวมกิจการแล้วเสร็จเมื่อวันที่

  29 พฤศจิกายน 2545 ถึงวันที่ 31 ธันวาคม 2545

(2) ค่าตอบแทนอื่น

  ตั้งแต่วันที่การควบรวมกิจการเป็นผลสำเร็จ (วันที่ 29 พฤศจิกายน 2545) สิ้นสุดวันที่ 31
  ธันวาคม 2545 และงวดสิ้นสุดปี 2546 ตั้งแต่วันที่ 1 มกราคม 2546 จนถึงวันที่ 31 ธันวาคม
  2546 นั้น
  บริษัทมีการดำเนินการสมทบเงินกองทุนสำรองเลี้ยงชีพให้แก่ผู้บริหารของบริษัทในฐานะพนักงานของบริษัท
  โดยคิดเป็นอัตราประมาณร้อยละ 10 ของยอดเงินเดือนรวม
  หรือคิดเป็นยอดเงินสมทบรวมทั้งสิ้นเป็นจำนวนประมาณ 88,275 บาท และ 1,807,830 บาท
  ตามลำดับ นอกจากนั้น บริษัทได้มีการจัดหารถประจำตำแหน่งเพื่อเป็นสวัสดิการให้แก่ผู้บริหารด้วย

9.4 การกำกับดูแลกิจการ

  (1) นโยบายเกี่ยวกับการกำกับดูแลกิจการ

  คณะกรรมการบริษัทได้ให้ความสำคัญและปฏิบัติตามข้อพึงปฏิบัติที่ดีสำหรับกรรมการบริษัท
  จดทะเบียน (Code of Best Practices) ตามแนวทางของตลาดหลักทรัพย์แห่งประเทศไทย

  บริษัทดำเนินธุรกิจตามหลักบรรษัทภิบาลที่ดี (Good Corporate Governance)
  ทั่วทั้งองค์กรอย่างต่อเนื่องและเชื่อมั่นว่าหลักการบรรษัทภิบาลซึ่งเน้นการกำกับดูแลโดยคณะกรรมการบริษัท
  เพื่อให้องค์กรดำเนินธุรกิจอย่างโปร่งใส ตรวจสอบได้ และเป็นธรรมต่อผู้มีส่วนเกี่ยวข้องทุกฝ่าย
  จะส่งผลในด้านดีต่อความเจริญเติบโตขององค์กร
  และเสริมสร้างความเข้มแข็งให้กับประเทศได้ในระยะยาว

  การมอบอำนาจของกลุ่มบริษัทเป็นการกระจายอำนาจไปยังแต่ละบริษัทย่อยตามนโยบายการบริหารของบริษัทที่กำหนดไว้ในแต่ละด้าน
  เพื่อให้เกิดความยืดหยุ่นและความรวดเร็วในการดำเนินธุรกิจ
  การถ่วงดุลอำนาจของกลุ่มบริษัทกำหนดโดยระดับการอนุมัติที่กำหนดวงเงินที่ชัดเจน
  โดยหากเป็นการอนุมัติที่มีสาระสำคัญตามวงเงินที่กำหนด
  แต่ละบริษัทย่อยจะต้องเสนอต่อคณะกรรมการหรือคณะจัดการหรือกรรมการผู้จัดการใหญ่ของบริษัทเพื่ออนุมัติ
  ทั้งนี้การมอบอำนาจดังกล่าวเป็นไปตามคู่มืออำนาจดำเนินการของกลุ่มบริษัท
  ซึ่งที่ประชุมคณะกรรมการบริษัทโดยมีคณะกรรมการตรวจสอบเข้าร่วมประชุมด้วยให้ความเห็นชอบแล้วจากการประชุมครั้งที่
  8/2545 เมื่อวันที่ 16 ตุลาคม 2545

  ในด้านการกำกับและติดตามการวัดผลการดำเนินงานของแต่ละบริษัทย่อยนั้น
  ผู้บริหารได้จัดให้มีการจัดตั้งคณะกรรมการและผู้บริหารของแต่ละบริษัทย่อยเป็นผู้กำกับดูแลกิจการ
  โดยได้มีการแต่งตั้งกรรมการและผู้บริหารของบริษัทให้เข้าเป็นตัวแทนในบริษัทย่อยในจำนวนมากกว่ากึ่งหนึ่งของจำนวนกรรมการทั้งหมดของบริษัทย่อยนั้นๆ
  และได้มีการกำหนดการประชุมและรายงานตามรูปแบบที่กำหนดเป็นมาตรฐานในทุกๆเดือนเป็นอย่างน้อย
  รวมทั้งได้มีการกำกับดูแลในระดับผู้บริหารและคณะกรรมการบริษัทด้วยในอีกระดับหนึ่ง ทั้งนี้
  เพื่อให้เกิดความมั่นใจว่าได้มีการติดตามผลการดำเนินงานอย่างใกล้ชิด
  รวมทั้งการสั่งการให้แก้ไขหรือปรับปรุงการดำเนินงานของกิจการอย่างถูกต้องและเหมาะสม

  อย่างไรก็ตาม ยังคงมีด้านที่บริษัทยังปฏิบัติได้ไม่ครบถ้วนตามข้อพึงปฏิบัติในการกำกับดูแลกิจการ
  ได้แก่ การแต่งตั้งกรรมการเฉพาะเรื่อง โดยบริษัทมิได้มีคณะกรรมการสรรหา (Nominating
  Committee) และคณะกรรมการพิจารณาผลตอบแทน (Remuneration Committee)
  แต่อย่างใด ทั้งนี้ บริษัทเห็นว่า ในปัจจุบัน การพิจารณาและการตัดสินใจในประเด็นต่างๆ นั้น
  บริษัทมีความสามารถในการจัดการได้อย่างมีประสิทธิภาพ
  โดยการดำเนินงานของคณะกรรมการบริษัทโดยตรง คณะจัดการ (คณะกรรมการบริหาร)
  และผู้บริหารในส่วนงานที่เกี่ยวข้องนั้นๆ
  รวมถึงการมีกรรมการอิสระหรือกรรมการตรวจสอบในการให้คำแนะนำและคำปรึกษาในเรื่องต่างๆ
  ประกอบกับการนำเสนอเรื่องที่สำคัญพร้อมรายละเอียดและเหตุผลประกอบการพิจารณาต่อที่ประชุมผู้ถือหุ้น

  (2) สิทธิของผู้ถือหุ้น

  บริษัทได้ให้ความสำคัญเกี่ยวกับสิทธิของผู้ถือหุ้น โดยมุ่งมั่นที่จะให้ผู้ถือหุ้นได้รับข้อมูลของบริษัท
  มีสิทธิในการออกเสียง การเข้าร่วมในการประชุมผู้ถือหุ้น ตลอดจนสิทธิที่จะได้รับการดูแลอย่าง
  เท่าเทียมกัน ทั้งนี้ สำหรับในปี 2546 นั้น บริษัทได้จัดให้มีการประชุมผู้ถือหุ้นจำนวนสองครั้ง ณ
  สำนักบริษัทปูนซิเมนต์ไทย จำกัด (มหาชน) กรุงเทพมหานคร
  โดยเป็นการจัดประชุมสามัญประจำปี เพื่อพิจารณาและอนุมัติเรื่องต่างๆ ตามระเบียบวาระประจำ
  และจัดประชุมวิสามัญจำนวน 1 ครั้ง
  เพื่อพิจารณาอนุมัติเรื่องสำคัญในระเบียบวาระว่าด้วยการลดทุน การเพิ่มทุน
  การจัดสรรหุ้นเพิ่มทุนและการแก้ไขหนังสือบริคณห์สนธิเพื่อให้สอดคล้องกับการใช้สิทธิแปลงสภาพหุ้นบุริมสิทธิของบริษัทเป็นหุ้นสามัญ
  และเพื่อให้สอดคล้องกับการลดทุนและเพิ่มทุนดังกล่าว โดยในการประชุมแต่ละครั้งนั้น
  บริษัทได้มีการดำเนินการจัดทำบันทึกและรายงานการประชุมอย่างถูกต้อง ครบถ้วน
  เพื่อให้ผู้ถือหุ้นสามารถตรวจสอบได้

  (3) สิทธิของผู้มีส่วนได้เสีย

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่มที่มีความเกี่ยวข้องกับบริษัทและบริษัทย่อย
  ทั้งสิทธิของพนักงาน ลูกค้า เจ้าหนี้ พันธมิตรทางการค้า คู่แข่งขัน หน่วยงานของรัฐ
  ชุมชนและสังคม ที่จะได้รับการปฏิบัติจากบริษัทด้วยความเป็นธรรมและเหมาะสม ทั้งนี้
  บริษัทจะได้ปฏิบัติตามข้อกำหนดของกฎหมาย กฎระเบียบต่างๆ
  ตลอดจนสัญญาที่เกี่ยวข้องอย่างเคร่งครัด

  (4) การประชุมผู้ถือหุ้น

  คณะกรรมการบริษัทมีความมุ่งมั่นและให้ความสำคัญกับการเข้าร่วมประชุมผู้ถือหุ้นที่จัดขึ้น
  โดยได้กำหนดวาระการประชุมพร้อมทั้งข้อมูลต่างๆ ประกอบการประชุมในแต่ละวาระ
  เพื่อส่งให้กับผู้ถือหุ้นได้รับทราบล่วงหน้าก่อนวันประชุมไม่น้อยกว่า 7 วัน ตามข้อบังคับบริษัท
  นอกจากนั้น
  บริษัทจะได้มีการจัดสรรเวลาที่เหมาะสมเพื่อให้ผู้ถือหุ้นมีโอกาสในการซักถามและแสดงความคิดเห็นได้อย่างทั่วถึง

  (5) ภาวะผู้นำและวิสัยทัศน์

  บริษัทได้กำหนดบทบาท และแบ่งขอบเขตอำนาจหน้าที่ของคณะกรรมการชุดต่างๆ
  ตามโครงสร้างการจัดการไว้อย่างชัดเจน
  รวมทั้งการกำหนดอำนาจดำเนินการของพนักงานในแต่ละระดับ ทั้งนี้
  เพื่อให้มีการปฏิบัติตามแผนงานและนโยบายที่ได้กำหนดไว้ ตลอดจนการกำกับดูแล การติดตามผล
  และการ ปรับปรุงแก้ไขการดำเนินงานให้ได้ตามเป้าหมายอย่างสม่ำเสมอ
  โดยคณะกรรมการบริษัทได้ให้ ความสำคัญและมีส่วนร่วมในการกำหนดวิสัยทัศน์ ภารกิจ กลยุทธ์
  นโยบาย แผนธุรกิจและงบประมาณของบริษัทและบริษัทย่อยในแต่ละปี

  (ขอบเขตอำนาจหน้าที่ของคณะกรรมการชุดต่างๆ ปรากฏตามส่วนที่ 2 ข้อ 9.1)

  (6) ความขัดแย้งทางผลประโยชน์

  คณะกรรมการบริษัทจะพิจารณาอย่างรอบคอบเพื่อป้องกันความขัดแย้งทางผลประโยชน์ ดังนี้

  - การปฏิบัติตามหลักเกณฑ์และเงื่อนไขของตลาดหลักทรัพย์ฯ ข้อบังคับบริษัท
  และกฎหมายที่เกี่ยวข้อง รวมทั้งการเปิดเผยรายละเอียดต่างๆ
  ของรายการระหว่างกันไว้อย่างชัดเจน

  (รายการระหว่างกัน ปรากฏตาม ส่วนที่ 2 ข้อ 11)

  - การดูแลไม่ให้ผู้บริหารหรือผู้เกี่ยวข้องนำข้อมูลภายในไปเปิดเผย
  หรือนำไปใช้เพื่อประโยชน์ส่วนตน

  (การดูแลเรื่องการใช้ข้อมูลภายใน ปรากฏตาม ส่วนที่ 2 ข้อ 9.5)

  (7) จริยธรรมธุรกิจ

  ในปี 2546
  บริษัทได้กำหนดจริยธรรมธุรกิจของตนเองไว้อย่างเป็นรูปธรรมโดยอ้างอิงตามแนวทางของบริษัทปูนซิเมนต์ไทย
  จำกัด (มหาชน)
  ด้วยการกำหนดให้มีจรรยาบรรณในการดำเนินธุรกิจไว้เป็นลายลักษณ์อักษรและจัดพิมพ์เป็นรูปเล่มพร้อมทั้งแจกจ่ายให้กับคณะกรรมการ
  คณะจัดการ (คณะกรรมการบริหาร) ผู้บริหารและพนักงานของบริษัทและบริษัทย่อยทุกคน
  ซึ่งรวมถึงพนักงานใหม่ของบริษัทและบริษัทย่อยที่จะได้รับการอบรมให้ความรู้ในเรื่องดังกล่าวในการปฐมนิเทศอีกด้วย
  ทั้งนี้ บริษัทและบริษัทย่อยได้ใช้จรรยาบรรณดังกล่าว
  เป็นแนวทางในการบริหารงานและดำเนินธุรกิจ
  โดยได้มีการสื่อสารและดูแลให้มีการปฏิบัติตามจริยธรรมธุรกิจดังกล่าว
  ทั้งในเรื่องความซื่อสัตย์สุจริต
  และในด้านความเป็นธรรมในการดำเนินธุรกิจหรือการปฏิบัติงานต่อผู้มีส่วนได้เสียทุกกลุ่ม

  (8) การถ่วงดุลของกรรมการที่ไม่เป็นผู้บริหาร

  บริษัทได้คำนึงถึงการถ่วงดุลในการบริหารงานเพื่อให้เกิดความรอบคอบและโปร่งใส
  รวมทั้งสามารถตรวจสอบได้เสมอ ดังนั้น บริษัทจึงได้กำหนดให้มีคณะกรรมการบริษัท จำนวนทั้งสิ้น
  11 ท่าน ซึ่งประกอบด้วยกรรมการที่ไม่เป็นผู้บริหาร กรรมการที่เป็นผู้บริหาร
  และกรรมการที่เป็นอิสระ ดังนี้

  - กรรมการที่ไม่เป็นผู้บริหาร จำนวน 7 ท่าน

  - กรรมการที่เป็นผู้บริหาร จำนวน 1 ท่าน

  - กรรมการที่เป็นอิสระ จำนวน 3 ท่าน

  (9) การรวมหรือแยกตำแหน่ง

  บริษัทได้คำนึงถึงการถ่วงดุลในการบริหารงานเพื่อให้เกิดความรอบคอบและโปร่งใส
  รวมทั้งสามารถตรวจสอบได้เสมอ ดังนั้น
  บริษัทจึงได้กำหนดให้มีโครงสร้างคณะกรรมการที่ประกอบด้วยกรรมการที่เป็นอิสระจำนวน 3 ท่าน
  หรือคิดเป็นสัดส่วนประมาณ 1 ใน 4 ของกรรมการทั้งคณะ

  นอกจากนี้ ประธานกรรมการมิได้เป็นบุคคลเดียวกันกับกรรมการผู้จัดการใหญ่ ทั้งนี้
  เพื่อเป็นการแบ่งแยกหน้าที่ในการกำหนดนโยบายการกำกับดูแล และการบริหารงานประจำ

  (10) ค่าตอบแทนกรรมการและผู้บริหาร

  การพิจารณาค่าตอบแทนกรรมการจะได้มีการปฏิบัติตามข้อบังคับบริษัทซึ่งจะต้องได้รับอนุมัติจากที่ประชุมผู้ถือหุ้น

  สำหรับค่าตอบแทนคณะกรรมการตรวจสอบ คณะจัดการ (คณะกรรมการบริหาร)
  รวมถึงผู้บริหารนั้น
  บริษัทได้มีการกำหนดหลักเกณฑ์ไว้อย่างชัดเจนและเหมาะสมกับหน้าที่ความรับผิดชอบ

  (ค่าตอบแทนกรรมการและผู้บริหาร ปรากฏตามส่วนที่ 2 ข้อ 9.3)

  (11) การประชุมคณะกรรมการ

  ในปี 2546 ได้จัดให้มีการประชุมคณะกรรมการบริษัท รวมทั้งสิ้น 7 ครั้ง
  โดยเป็นการประชุมตามแผนที่ได้กำหนดไว้ล่วงหน้าจำนวน 5 ครั้ง
  และเป็นการประชุมครั้งพิเศษนอกเหนือจากแผนอีกจำนวน 2 ครั้ง
  ซึ่งในแต่ละครั้งมีกรรมการเข้าประชุมครบจำนวนเป็นองค์ประชุมตามข้อบังคับบริษัท ดังนี้

  - ครั้งที่ 1 , 3 – 5 , พิเศษที่ 2/2546 กรรมการเข้าร่วมประชุมครบทุกท่าน

  (คิดเป็นร้อยละ 100 ของจำนวนกรรมการทั้งคณะ)

  - ครั้งที่ 2/2546 กรรมการเข้าร่วมประชุม 9 ท่าน

  (คิดเป็นร้อยละ 82 ของจำนวนกรรมการทั้งคณะ)

  - ครั้งพิเศษที่ 1/2546 กรรมการเข้าร่วมประชุม 10 ท่าน

  (คิดเป็นร้อยละ 91 ของจำนวนกรรมการทั้งคณะ)

  ในปี 2547 คณะกรรมการบริษัทได้กำหนดวันประชุมและวาระการพิจารณาที่สำคัญในแต่ละครั้ง
  รวมถึงการทบทวนติดตามผลการดำเนินงานไว้อย่างชัดเจนล่วงหน้า
  โดยมีกำหนดจัดการประชุมรวมทั้งสิ้น 4 ครั้ง และจะมีการประชุมเพิ่มพิเศษตามความจำเป็น
  ซึ่งในการประชุมแต่ละครั้งจะได้มีการกำหนดวาระและจัดทำเอกสารต่างๆ ประกอบ
  พร้อมทั้งหนังสือเชิญประชุมส่งให้กรรมการได้ศึกษาก่อนล่วงหน้าไม่น้อยกว่า 7 วันก่อนถึงวันประชุม
  ซึ่งประธานจะดำเนินการไปตามระเบียบวาระ และจะใช้เวลาในการประชุมอย่างมีประสิทธิภาพ
  โดยเฉลี่ยประมาณ 1 - 2 ชั่วโมง สำหรับการประชุมในแต่ละครั้ง

  (12) คณะอนุกรรมการ

  คณะกรรมการบริษัทได้มีการแต่งตั้งกรรมการอิสระจำนวน 3 ท่าน
  ให้เข้าดำรงตำแหน่งคณะกรรมการตรวจสอบเมื่อวันที่ 29 กรกฎาคม 2545

  (รายชื่อ และขอบเขตอำนาจหน้าที่ของคณะกรรมการตรวจสอบ ปรากฏตามส่วนที่ 2 ข้อ 9.1)

  สำหรับการกำหนดค่าตอบแทนกรรมการนั้น ในปัจจุบัน
  บริษัทมิได้มีคณะอนุกรรมการในการกำหนดค่าตอบแทน
  แต่มีการพิจารณาค่าตอบแทนเบื้องต้นที่เหมาะสม โดยการพิจารณาข้อมูลของบริษัทอื่นๆ
  ประกอบกับปัจจัยภายในของบริษัทก่อนที่จะนำเสนอความเห็นต่อที่ประชุมผู้ถือหุ้นเพื่อพิจารณาอนุมัติ

  (13) ระบบการควบคุมและการตรวจสอบภายใน

  บริษัทได้ให้ความสำคัญต่อระบบการควบคุมและการตรวจสอบภายในเพื่อให้เกิดการบริหารงานที่
  รอบคอบ โปร่งใส ตรวจสอบได้ รวมถึงการบริหารความเสี่ยง
  เพื่อป้องกันหรือลดความเสียหายที่อาจจะเกิดขึ้นต่อการดำเนินธุรกิจของบริษัท
  โดยได้มีการแต่งตั้งคณะกรรมการตรวจสอบทำหน้าที่ในการกำกับดูแลในเรื่องดังกล่าว
  และได้ว่าจ้างสำนักงานตรวจสอบของบริษัท ปูนซิเมนต์ไทย จำกัด (มหาชน)
  ทำหน้าที่ในการตรวจสอบและนำเสนอรายงานตรงต่อคณะกรรมการตรวจสอบ ถึงการป้องกันแก้ไข
  เพื่อให้มีการตรวจสอบที่เป็นอิสระและให้มั่นใจว่าการปฏิบัติงานหลัก
  รวมถึงกิจกรรมทางการเงินสำคัญของบริษัทได้ดำเนินการตามระเบียบและหลักเกณฑ์ที่กำหนดไว้

  (14) รายงานของคณะกรรมการ

  คณะกรรมการเป็นผู้รับผิดชอบต่องบการเงินของบริษัท และงบการเงินรวมของบริษัท
  และบริษัทย่อย
  ซึ่งมีการจัดทำขึ้นตามมาตรฐานการบัญชีที่รับรองทั่วไปในประเทศไทยและเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  โดยมีการพิจารณาอย่างระมัดระวัง และรอบคอบ
  ตลอดจนมีการเปิดเผยข้อมูลสำคัญในหมายเหตุประกอบงบการเงินอย่างเพียงพอ

  คณะกรรมการได้ให้ความสำคัญต่อระบบการควบคุมภายในและมีความเห็นว่า
  โดยรวมแล้วอยู่ในระดับที่น่าพอใจ
  ซึ่งสามารถสร้างความเชื่อมั่นอย่างสมเหตุสมผลต่อความเชื่อถือได้ของงบการเงิน

  (15) ความสัมพันธ์กับผู้ลงทุน

  คณะกรรมการบริษัทได้ตระหนักถึงความสัมพันธ์กับผู้ลงทุนในอันที่จะได้รับข้อมูลข่าวสาร ทั้งที่เป็น
  ข้อมูลข่าวสารในด้านการเงินและข้อมูลข่าวสารในด้านอื่นๆ โดยถูกต้อง ครบถ้วน
  โปร่งใสและทั่วถึง ซึ่งข้อมูลดังกล่าวจะมีผลต่อการตัดสินใจของผู้ลงทุน ผู้ถือหุ้น นักวิเคราะห์
  และประชาชนทั่วไป ทั้งนี้ บริษัทจะได้มีการสื่อสารข้อมูลที่สำคัญใน Website ของบริษัท ที่
  http://www.millenniumsteel.com ซึ่งในปัจจุบัน ได้ดำเนินการเปิด Website
  ดังกล่าวแล้ว และจะได้มีการพัฒนาอย่างต่อเนื่องต่อไป

  ในส่วนงานด้านผู้ลงทุนสัมพันธ์นั้น เนื่องจากบริษัทเป็นบริษัทจัดตั้งใหม่ประมาณ 1 ปี
  จึงยังมิได้มีการดำเนินการในการจัดตั้งหน่วยงานขึ้นเฉพาะ อย่างไรก็ตาม
  ได้มีการมอบหมายให้สำนักงานเลขานุการบริษัท
  เป็นหน่วยงานที่รับผิดชอบในการทำหน้าที่ติดต่อสื่อสารและประสานงานกับผู้ลงทุน
  ซึ่งผู้ลงทุนที่สนใจสามารถสอบถามข้อมูลต่างๆ ของบริษัทได้ที่หมายเลขโทรศัพท์
  0-2-949-2883-5 หรือที่ e-mail address : siroroma@cementhai.co.th

  9.5 การดูแลการใช้ข้อมูลภายใน

  บริษัทมีนโยบายและวิธีการป้องกันการนำข้อมูลภายในไปใช้ประโยชน์ของกรรมการและผู้บริหาร
  โดยให้ความรู้แก่กรรมการและผู้บริหารฝ่ายต่างๆ
  เกี่ยวกับหน้าที่ที่ต้องรายงานต่อสำนักงานคณะกรรมการกำกับหลักทรัพย์และตลาดหลักทรัพย์
  (“ก.ล.ต.”) เกี่ยวกับสัดส่วนการถือครองในหลักทรัพย์ของบริษัท
  และการเปลี่ยนแปลงในสัดส่วนดังกล่าว
  รวมถึงบทกำหนดโทษที่ระบุไว้ตามพระราชบัญญัติหลักทรัพย์และตลาดหลักทรัพย์ พ.ศ. 2535
  และข้อกำหนดของตลาดหลักทรัพย์แห่งประเทศไทย

  บริษัทกำหนดให้กรรมการและผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  และจัดส่งสำเนารายงานฉบับดังกล่าวให้แก่บริษัท
  ซึ่งบริษัทได้มีการจัดทำสรุปรายงานการถือหลักทรัพย์ดังกล่าวเป็นประจำทุก 6 เดือน
  ในการประชุมคณะกรรมการบริษัท

9.6 บุคลากร

(1) การคัดเลือกบุคลากร

  บริษัทจะว่าจ้างพนักงานที่มีคุณภาพ และสามารถปรับตัวได้กับสิ่งแวดล้อมใหม่ ๆ
  การพัฒนาบุคลากรเป็นนโยบายที่สำคัญของบริษัท
  โดยบริษัทจะสนับสนุนความก้าวหน้าของพนักงานและจะให้ความสำคัญในด้านความปลอดภัยขณะปฏิบัติงาน
  ความท้าทายในการทำงาน รวมทั้งผลตอบแทนที่เหมาะสมกับพนักงาน

  (2) จำนวนบุคลากร

  จำนวนบุคลากรของแต่ละบริษัทย่อย ณ วันที่ 31 ธันวาคม 2546 ปรากฏตามตารางต่อไปนี้

  หน่วย : คน

  ------------ ------------ ----------- ----------- ----------- -----------
  สถานที่        บริษัท         NTS         SISCO2001   SCSC        รวม

  สำนักงาน      92           39          40          37          208

  โรงงาน       -            311         228         291         830

  รวม          92           350         268         328         1,038
  ------------ ------------ ----------- ----------- ----------- -----------

  (3) ผลตอบแทนรวมและลักษณะผลตอบแทนที่ให้กับพนักงาน

  ผลตอบแทนที่บริษัทและบริษัทย่อยให้กับพนักงาน ได้แก่ ค่าจ้าง เงินรางวัลประจำปี
  และเงินกองทุนสำรองเลี้ยงชีพ ตลอดจนสวัสดิการต่างๆ เช่น การรักษาพยาบาล ฯลฯ

  (4) นโยบายในการพัฒนาพนักงาน

  บริษัทจะพัฒนาพนักงานทุกระดับอย่างต่อเนื่องทั้งในด้านการเสริมสร้างความรู้ ความสามารถ
  และความชำนาญในการปฏิบัติงานและความรู้อื่นๆ
  เพื่อเพิ่มประสิทธิภาพและประสิทธิผลในการทำงาน ให้ทันต่อการเปลี่ยนแปลง
  โดยบริษัทและผู้บังคับบัญชาของบริษัททุกคนพร้อมที่จะสนับสนุนค่าใช้จ่าย และเวลา
  ในขณะเดียวกันพนักงานก็มีหน้าที่ที่จะต้องพัฒนาตนเอง และเข้ารับการพัฒนาความรู้เพิ่มเติมด้วย